CELEX: 22012D0190
Language: sk
Date: 2012-09-28 00:00:00
Title: Rozhodnutie Spoločného výboru EHP č. 190/2012 z  28. septembra 2012 , ktorým sa mení a dopĺňa protokol 47 (o zrušení technických prekážok v obchodovaní s vínom) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/44
            
         ROZHODNUTIE SPOLOČNÉHO VÝBORU EHP
   č. 190/2012
   z 28. septembra 2012,
   ktorým sa mení a dopĺňa protokol 47 (o zrušení technických prekážok v obchodovaní s vínom) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 670/2011 z 12. júla 2011, ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov (1), sa má začleniť do Dohody o EHP.
            
         
               (2)
            
            
               Účinnosť nariadenia Komisie (ES) č. 1793/2003 (2), ktoré je začlenené do dohody, sa skončila, a preto sa odkaz naň vypustí aj z Dohody o EHP.
            
         
               (3)
            
            
               Toto rozhodnutie sa týka právnych predpisov o víne. Právne predpisy týkajúce sa vína sa neuplatňujú na Lichtenštajnsko, pokiaľ sa uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami vzťahuje aj na Lichtenštajnsko, ako sa uvádza v siedmom odseku úvodu k protokolu 47 k Dohode o EHP. Toto rozhodnutie sa preto neuplatňuje na Lichtenštajnsko,
            
         PRIJAL TOTO ROZHODNUTIE:
   Článok 1
   Protokol 47 k Dohode o EHP sa mení a dopĺňa takto:
   
               1.
            
            
               Znenie bodu 7 [nariadenie Komisie (ES) č. 1793/2003] sa vypúšťa.
            
         
               2.
            
            
               V bode 11 [nariadenie Komisie (EÚ) č. 607/2009] sa dopĺňa:
               
                           „—
                        
                        
                           
                              32011 R 0670: vykonávacie nariadenie Komisie (EÚ) č. 670/2011 z 12. júla 2011 (Ú. v. EÚ L 183, 13.7.2011, s. 6).
                        
                     Ustanovenia nariadenia sa na účely tejto dohody vykladajú s touto úpravou:
               V článku 70a sa dopĺňa tento text:
               
                  ‚Štáty EZVO uplatňujú v príslušných prípadoch postupy uvedené v článku 70a ods. 1 písm. b), článku 70a ods. 2 a článku 70a ods. 4.‘ “
               
            
         Článok 2
   Znenie vykonávacieho nariadenia (EÚ) č. 670/2011 v islandskom a nórskom jazyku, ktoré sa má uverejniť v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2012 pod podmienkou, že Spoločnému výboru EHP boli predložené všetky oznámenia podľa článku 103 ods. 1 Dohody o EHP (3), alebo dňom nadobudnutia účinnosti rozhodnutia Spoločného výboru EHP č. 102/2012 z 30. apríla 2012 (4), podľa toho, čo nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 183, 13.7.2011, s. 6.
   
      (2)  Ú. v. EÚ L 262, 14.10.2003, s. 10.
   
      (3)  L-ebda rekwiżiti kostituzzjonali ma huma indikati.
   
      (4)  Ú. v. EÚ L 248, 13.9.2012, s. 40.